योगी आदित्यनाथ सरकार ने यूपी में बेटी के जन्म पर गरीब परिवारों को आर्थिक मदद देने के लिए एक योजना शुरु की है. इस योजना को भाग्यलक्ष्मी योजना के तहत शुरु किया जाएगा. योगी सरकार ने फैसला किया है कि अब गरीब परिवारों में बेटी के जन्म होने पर 50 हज़ार रुपये का बॉन्ड दिया जाएगा. इसी के साथ योगी सरकार बेटी की मां को भी 5100 रुपये देगी. यूपी सरकार के महिला कल्याण विभाग ने इस योजना को लेकर तैयारियां शुरू कर दी है. योगी सरकार ने आज शुक्रवार को इस बड़े फैसले की घोषणा की.